| "Happy"Leona Lewis |
| --- |
| Singlen "Happy" kansikuva |
| Singlen tiedot |
|  Albumilta | *Echo* |
|  B-puoli | "Let It Rain" |
|  Julkaistu | 15. syyskuuta 2009 |
|  Tekijä(t) | Leona Lewis, Evan Bogart, Ryan Tedder |
|  Tuottaja(t) | Tedder |
|  Tyylilaji | pop, R&B |
|  Kesto | 04.02 |
|  Levy-yhtiö | Syco Music, J Records |
| Leona Lewisin muut singlet |
| "I Will Be"2009 | "Happy"2009 | "I Got You"2010 |

MusiikkinäyteHappyAlle 10%:n näyte kappaleesta.Äänitiedostojen kuunteluohjeet

**Happy** on englantilaisen laulaja-lauluntekijä Leona Lewisin kappale, joka julkaistiin Lewisin toisen studioalbumin, *Echon*, ensimmäisenä singlenä 15. syyskuuta 2009. Sen kirjoitti Lewis, Ryan Tedder ja Evan Bogart sekä tuotti Tedder. Kappale kertoo henkilöstä, joka haluaa olla onnellinen ja tarttua tilaisuuteen.

"Happy" sai kriitikoilta pääasiassa myönteistä palautetta. Sitä markkinoitiin lukuisissa televisio-ohjelmissa, kuten America’s Got Talentissa ja The X Factorissa. Kappaleen musiikkivideo kuvattiin Kuubassa, ja sen ohjasi Jake Nava. Britannian singlelistalla "Happy" sijoittui parhaimmillaan toiseksi, ja kappale pääsi myös muun muassa Saksassa ja Irlannissa kymmenen parhaan joukkoon.

Taustaa
-------

Lewis, Ryan Tedder ja Evan Bogart tekivät kappaleen Lewisin toista studioalbumia, *Echoa* varten. Se äänitettiin heti kirjoittamisen jälkeen. Lewis kommentoi prosessia spontaaniksi: "Lauloin sen heti kun olimme saaneet kappaleen kirjoitettua. Joskus on parempi olla miettimättä liikaa." Laulajan mukaan inspiraatio kappaleeseen tuli hänen omista kokemuksistaan. Tedder oli hyvin tyytyväinen lauluun ja kirjoitti kotisivullaan: 

> »Rehellisesti sanottuna tämä on kaunein kappale, minkä teossa olen ollut mukana. Kun aloin työstää Leonan uutta albumia, tavoitteenani oli olla ottamatta vaikutteita edellisistä hiteistään tai mistään muistakaan lauluista, mitä olen tehnyt kenenkään kanssa. Todelliset artistit eivät muistele entistä menestystä; he odottavat uusia kappaleita, joita voivat jakaa ihmisten kanssa. Näin Leona teki "Happyn" kanssa. Toivon, että pidätte siitä yhtä paljon kuin mekin, ja toivon, että sen sanat iskevät teihin yhtä hyvin kuin meihin.»   
> (Ryan Tedder)
> 
>

Sävellys ja sanoitus
--------------------

"Happy" on pop/R&B-balladi, joka on sävelletty C-duuriin ja jonka tempo on 76 iskua minuutissa. Lewisin äänenkorkeus vaihtelee välillä G3–C6. Lewis kuvaili sävellystä ristiriitaiseksi, koska kappaleen nimi on "Happy" (onnellinen), mutta se on silti synkkä, surullinen ja vakava laulu. Toisella konserttikiertueellaan, Glassheart Tourilla, hän kertoi kappaleen merkityksestä: 

> »Kirjoitimme kappaleen matkasta, joka täytyy käydä läpi löytääkseen onnen. Se ei ole aina helppo matka, ja joskus meidän täytyy tehdä uhrauksia, tuntea tuskaa ja ottaa riskejä, mutta viime kädessä haluamme vain olla onnellisia.» 
> 
> 

Digital Spyn Nick Levine tulkitsi sanojen kertovan ihmisestä, joka haluaa olla onnellinen ja tarttua hetkeen, tapahtuipa mitä hyvänsä.

Vastaanotto
-----------

"Happy" sai musiikkikriitikoilta yleisesti ottaen positiivista palautetta. VH1:n Rick Krim kuvaili kappaletta upeaksi lauluksi. Popjusticen arvostelussa kirjoitettiin: "Leona Lewisin single on yli keskitason. On upea tapa aloittaa toisen albumin markkinointi maailmanluokan teoksella, joka ei saavuta "Bleeding Loven" mysteeristä taikuutta, mutta on silti yli 97% parempi kuin muut popkappaleet." Digital Spyn kriitikon arvostelu oli samantapainen: "Leona tulkitsee sen kauniisti. Itse asiassa hänen juoksutuksensa kohdasta 2:39 kohtaan 2:44 voi olla vuoden upeimmat viisi sekuntia, mitkä olemme kuulleet koko vuonna. Se on todella vahva ensisingle, joka kuulostaa listaykköseltä ja tyypillinen tuotanto Tedderiltä. Kaiken kaikkiaan "Happy" on voimakas ja koskettava kappale." Myös Ryan Seacrestin mielestä single kuulosti listaykköseltä.

The Sunin Gordon Smartin mukaan "Happy" on "tervetullut todiste siitä, että Leona ansaitsee paikkansa planeetan suurimpien diivojen joukossa." Hän jatkoi ilmaisemalla, että vaikka kappale ei olekaan kovin iloinen kappale, Lewisin "ääniakrobatia" hyvittää sen täydellisesti. Jennifer Adeekokin oli vakuuttunut Lewisin laulutaidosta: "Laulussa Lewis kykenee näyttämään, kuinka mahtava hänen äänialansa on. --- Ennustamme, että tämä tulee olemaan yksi hänen suurimmista levytyksistä." Entertainment Weeklyn arvostelussa kehuttiin kappaleen tuotantoa ja sanoitusta, mutta Lewisin tulkintaa ei pidetty tarpeeksi tunteellisena.

Markkinointi ja musiikkivideo
-----------------------------

Kuvakaappaus musiikkivideosta
Singlen musiikkivideo kuvattiin Kuubassa 29. syyskuuta 2009, ja sen ohjasi Jake Nava. Videon alussa Lewis on hymyilevänä häissä. Seuraavissa kohtauksissa hän tapaa miehen, josta tulee hänen ystävänsä, johon Lewis alkaa ihastua. Videon aikana näytetään myös pätkiä, kun Lewis valmistautuu häihin. Lopussa hän on muiden morsiusneitojen kanssa katsomassa, kun hänen ihastuksensa ja ystävänsä tanssivat häävalssia.

Kappaleet
---------

|  |  |
| --- | --- |
| Digitaalinen lataus1. "Happy" — 4:02
2. "Happy" (Jason Nevins radio edit) — 4:19

Digitaalinen EP1. "Happy" — 4:01
2. "Let It Rain" — 3:42
3. "Happy" (Jason Nevins remix edit) — 4:19
4. "Happy" (musiikkivideo) — 3:58
 | CD-single1. "Happy" — 4:02
2. "Let It Rain" — 3:42

Japanin EP1. "Happy" — 4:02
2. "Let It Rain" — 3:42
3. "Fly Here Now"
4. "Happy" (Jason Nevins Remix)
 |

Listasijoitukset
----------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Lista (2009) | Korkeinsijoitus |
| --- | --- |
| Alankomaat Alankomaat | 74 |
| Australia Australia | 26 |
| Belgia Belgia (Flanders) | 6 |
| Belgia Belgia (Vallonia) | 21 |
| Bulgaria Bulgaria | 18 |
| Espanja Espanja | 9 |
| Irlanti Irlanti | 3 |
| Yhdistynyt kuningaskunta Iso-Britannia | 2 |
| Italia Italia | 18 |
| Itävalta Itävalta | 2 |
| Kanada Kanada | 15 |
| Norja Norja | 17 |
| Ruotsi Ruotsi | 11 |
| Saksa Saksa | 3 |
| Sveitsi Sveitsi | 4 |
| Tanska Tanska | 25 |
| Tšekki Tšekki | 11 |
| Uusi-Seelanti Uusi-Seelanti | 20 |
| Yhdysvallat Yhdysvallat | 31 |

 | Sertifiointi

| Lista (2009) | Korkeinsijoitus |
| --- | --- |
| Yhdistynyt kuningaskunta Iso-Britannia | Hopeaa |
| Kanada Kanada | Kultaa |

 |

Lähteet
-------

1. ↑  Levine, Nick: Leona Lewis reveals new single details *Digital Spy*.  2.9.2009. Viitattu 4.2.2014. (englanniksi)
2. 1 2  Smart, Gordon: Leona's Happy return *The Sun*.  5.9.2009. Viitattu 4.2.2014. (englanniksi)
3. ↑  Brannigan-Lynch, Joseph: Leona Lewis: A Music Mix Q&A *Entertainment Weekly*.  18.9.2009. Viitattu 4.2.2014. (englanniksi)
4. ↑  Tedder, Ryan: OneRepublic 1st single AND Leona Lewis' 1st single "Happy" *MySpace*.  3.9.2009. Viitattu 4.2.2014. (englanniksi)
5. ↑  Happy by Leona Lewis - Digital Sheet Music *Musicnotes.com*. Viitattu 4.2.2014. (englanniksi)
6. ↑  Fekadu, Mesfin: Leona Lewis 'happily' ready for round 2 *Yahoo!*.  24.9.2009. Viitattu 4.2.2014. (englanniksi)
7. ↑  Leona Lewis - Happy in Birmingham (Glassheart Tour) *Youtube*.  9.5.2013. Viitattu 4.2.2014. (englanniksi)
8. 1 2  Levine, Nick: What's the new Leona Lewis single like? *Digital Spy*.  4.9.2009. Viitattu 4.2.2014. (englanniksi)
9. ↑  Baca, Ricardo: Big names and wannabes set to belt — and battle — over the 'Diva' title *The Denver Post*.  30.8.2009. Viitattu 5.2.2014. (englanniksi)
10. ↑  The Big Leona Lewis Comeback Single: Is It Above Average? (In a word: yes.) *Popjustice*.  4.9.2009. Viitattu 5.2.2014. (englanniksi)
11. ↑  Seacrest, Ryan: Ryan Seacrest - Leona Lewis 'Happy' - American top 40 *Youtube*.  30.8.2009. Viitattu 5.2.2014. (englanniksi)
12. ↑  Adeeko, Jennifer: Leona Lewis - Happy (new single) *MOBO*.  7.9.2009. Viitattu 5.2.2014. (englanniksi)
13. ↑  Slezak, Michael: Leona Lewis' 'Happy': Just because it'll be a smash doesn't mean I have to love it *Entertainment Weekly*.  8.9.2009. Viitattu 5.2.2014. (englanniksi)
14. 1 2  Leona Lewis attempts to be 'Happy' in her bittersweet new video *Daily Mail*.  19.10.2009. Viitattu 10.2.2014. (englanniksi)
15. ↑  Lewis leaps into ‘Echo’ chamber *Variety*.  23.9.2009. Viitattu 10.2.2014. (englanniksi)
16. ↑  Leona Lewis - Happy (Nummer) *Dutch Charts*. Viitattu 5.2.2014. (hollanniksi)
17. 1 2 3 4 5 6 7 8 9 10 11 12 13 14 15  Leona Lewis - Happy *aCharts.com*. Viitattu 5.2.2014. (englanniksi)
18. 1 2  Leona Lewis - Happy *Ultratop*. Viitattu 5.2.2014. (ranskaksi)
19. ↑  Hitparáda - RADIO TOP100 Oficiální *IFPICR*. Viitattu 5.2.2014. (tšekiksi)
20. ↑  Certified Awards *BPI*. Viitattu 5.2.2014. (englanniksi)
21. ↑  Gold and platinium certification *CRIA*. Viitattu 5.2.2014. (englanniksi)

Aiheesta muualla
----------------

* Kappaleen sanat Metrolyrics-sivustolla

Leona Lewis

|  |  |
| --- | --- |
| Studioalbumit | 
* *Spirit*
* *Echo*
* *Glassheart*
* *Christmas, with Love*
* *I Am*

 |
| EP:t | 
* *Hurt: The EP*

 |
| Singlet | 
* "A Moment Like This"
* "Bleeding Love"
* "Better in Time"
* "Footprints in the Sand"
* "Forgive Me"
* "Run"
* "I Will Be"
* "Happy"
* "I Got You"
* "Collide"
* "Trouble"
* "Lovebird"
* "One More Sleep"
* "Fire Under My Feet"

 |
| Konserttitallenteet | 
* *The Labyrinth Tour Live from The O2*

 |
| Kiertueet | 
* *The Labyrinth*
* *Glassheart Tour*

 |
| Muuta | 
* Diskografia
* Kappaleet
* Syco Music
* Island Records
* Walking on Sunshine

 |